શીર્ષક: આજથી શરૂ થતી ગુજરાતયાત્રામાં નરેન્દ્ર મોદી આપશે ચૂંટણીપરીક્ષાનાં બે સૌથી 'અઘરાં પેપર'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
'જો આણંદમાં કૉંગ્રેસ નહીં જીતી શકે, તો ક્યાંય નહીં જીતી શકે'

આણંદની બેઠક ઉપરથી કૉંગ્રેસે ભરતસિંહ સોલંકીને ઉતાર્યા છે, જ્યારે અમરેલીની બેઠક ઉપરથી પરેશ ધાનાણી ઉમેદવાર છે. 

બે દિવસની યાત્રા દરમિયાન મોદી હિંમતનગર, સુરેન્દ્રનગર, આણંદ અને અમરેલી ખાતે જાહેરસભાઓ સંબોધશે. 

ગત લોકસભામાં ભાજપને રાજ્યની તમામ 26માંથી 26 બેઠક મળી હતી, પરંતુ જો વિધાનસભા ચૂંટણીના પર્ફૉર્મન્સની સરખામણીએ પાર્ટીનું પ્રદર્શન જોવામાં આવે, તો આ વખતે ભાજપ માટે કપરાં ચઢાણ હશે.

આત્મવિશ્વાસથી ભરપૂર ભરતસિંહ સોલંકી 

આ બેઠક ઉપરથી કૉંગ્રેસના ભરતસિંહ સોલંકી ઉમેદવાર છે. તેમને વિશ્વાસ છે કે આ બેઠકને ભાજપ પાસેથી ખૂંચવી લેવામાં સફળતા મળશે. 

સોલંકીનું કહેવું છે કે જો આ બેઠક ઉપરથી કૉંગ્રેસ ન જીતી શકે તો કોઈ પણ બેઠક ઉપરથી જીતી નહીં શકે.

2004 અને 2009માં સોલંકી આ બેઠક ઉપરથી વિજેતા થયા હતા અને લોકસભામાં આ બેઠકનું પ્રતિનિધિત્વ કર્યું હતું. 2014માં ભાજપે આણંદ સહિત ગુજરાતની તમામ 26 બેઠક ઉપર વિજય મેળવ્યો હતો. 

ભાજપે દિલીપ પટેલના સ્થાને મિતેષ પટેલને તક આપી છે. આ બેઠક ઉપર ભાજપનો ત્રણ વખત (1989,1999 અને 2014) વખત જ્યારે કૉંગ્રેસનો 10 વખત વિજય થયો છે. 

સોલંકીના નાના ઇશ્વરસિંહ સોલંકી 1980થી 1998 દરમિયાન આ બેઠક ઉપર પાંચ વખત વિજેતા થયા હતા. 

વરિષ્ઠ પત્રકાર રાજ ગોસ્વામી કહે છે, "ગાંધી પરિવાર માટે જે સ્થાન અમેઠી કે રાયબરેલીનું છે, તે સ્થાન સોલંકી પરિવાર માટે આણંદનું માની શકાય."

આપને આ પણ વાચવું ગમશે 

આણંદની રાજકીય પરિસ્થિતિ

1946માં અમૂલની સ્થાપના થઈ

આણંદ જિલ્લામાં વિધાનસભાની સાત બેઠકો આવેલી છે. જેમાં આણંદ, ખંભાત, બોરસદ, આંકલાવ, ઉમરેઠ, પેટલાદ અને સોજીત્રાનો સમાવેશ થાય છે.

ઉમરેઠ અને ખંભાતમાં ભાજપ પાસે છે, જ્યારે આણંદ, બોરસદ, આંકલાવ, પેટલાદ અને સોજીત્રા બેઠક કૉંગ્રેસ પાસે છે. 

કૉંગ્રેસના અધ્યક્ષ અમિત ચાવડા આંકલાવની બેઠક ઉપરથી ધારાસભ્ય છે, તેઓ સોલંકીના પિત્રાઈ ભાઈ થાય છે. 

સોલંકી ઓબીસી (અધર બૅકવર્ડ ક્લાસ) ક્ષત્રિય ઠાકોર સમાજના છે. અહીં ઠાકોરોના સાત લાખ 50 હજાર મત છે, જ્યારે પટેલ સમાજના બે લાખ 42 હજાર મત છે. મુસ્લિમ સમાજના એક લાખ 70 હજાર મત છે.  

જિલ્લાની કુલ વસતિ 20,92,745 લોકોની છે, જેમાંથી મહિલાઓની સંખ્યા 10,05,521 અને પુરુષોની સંખ્યા 10,87,224 છે. જિલ્લાની કુલ વસતિના 14,57,758 લોકો ગ્રામીણ વિસ્તારમાં રહે છે.

જિલ્લામાં 1000 પુરુષોની સરખામણીએ 925 સ્ત્રીઓ છે અને...